钦定古今图书集成/明伦汇编/闺媛典/第128卷 > 吴以琳妻程氏
## 钦定古今图书集成/明伦汇编/闺媛典/第128卷 > 吴以琳妻程氏

按《休宁县志》：程氏，东村吴以琳妻，吏目吴鳌母，通判
吴成器祖母也。鳌生八十日，琳亡，程年二十九，翁姑
老且贫，劝改适。程折蓐草示人曰：“此草能复活乎？妾
类此草，只待朽耳。”日治圃，夜绩纴，口授子孝经。初名
子鳌，及有孙，又呼为铁，曰：“我心熬得如铁。”卒年七十
三，郡邑旌表其墓。